Diari Oficial de la Generalitat Valenciana


Sumari del DOGV 8020, del 12-04-2017 (2017/3164)

RESOLUCIÓ de 5 d'abril de 2017, del president de l'Institut Valencià de Competitivitat Empresarial (IVACE), per la qual es convoca la concessió d'ajudes a empreses per a projectes d'R+D i d'innovació per a l'exercici 2017.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8020

Data del DOGV
:   12-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3164


Data del document
:   05-04-2017

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 d'abril de 2017, del president de l'Institut Valencià de Competitivitat Empresarial (IVACE), per la qual es convoca la concessió d'ajudes a empreses per a projectes d'R+D i d'innovació per a l'exercici 2017. [2017/3164]  
Índex  
  
Preàmbul  
Article 1. Objecte de la resolució  
Article 2. Termini i forma de presentació de les sol·licituds  
Article 3. Resolució de la convocatòria  
Article 4. Obligacions de les empreses beneficiàries  
Article 5. Modificació de la subvenció i reintegrament de les ajudes concedides  
Article 6. Pagament de les ajudes  
Article 7. Dotació pressupostària  
Article 8. Marc normatiu comunitari  
Article 9. Publicitat comunitària. Obligacions  
Disposició final primera  
Disposició final segona  
Annex I. Ajudes per a projectes d'R+D de Pime (PIDI-CV)  
A. Objecte  
B. Actuacions susceptibles de suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
Annex II. Ajudes per a projectes d'R+D en Cooperació (PIDCOP-CV)  
A. Objecte  
B. Actuacions susceptibles de suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
Annex III. Ajudes per a projectes d'Innovació de Pime. Actuació d'Innovació de producte (INNOVAProD-CV)  
A. Objecte  
B. Actuacions susceptibles de suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
Annex IV. Ajudes per a projectes d'Innovació de Pime. Actuació d'Innovació de procés (INNOVAProC-CV)  
A. Objecte  
B. Actuacions susceptibles de suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
Annex V. Ajudes per a projectes d'Innovació de Pime. Actuació d'Adaptació a la indústria 4.0 (INNOVAi4.0-CV)  
A. Objecte  
B. Actuacions susceptibles de suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables   
G. Instrucció i avaluació de sol·licituds. Criteris d'avaluació  
Annex VI. Ajudes per a projectes d'Innovació de Pime. Actuació d'Innovació en TEIC. (INNOVATeiC-CV)  
A. Objecte  
B. Actuacions susceptibles de suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
  
  
PREÀMBUL  
  
Els programes desenvolupats per mitjà de la present resolució s'han elaborat amb la finalitat de posar en marxa les mesures relatives a l'R+D+i empresarial previstes en l'Estratègia d'Especialització Intel·ligent de la Comunitat Valenciana (RIS3 CV) en l'àmbit de la qualitat de vida, del desenvolupament de productes i entorns personalitzats, dels processos de fabricació avançats i nous sistemes industrials, de la sostenibilitat i del desenvolupament d'accions complementàries de foment de l'R+D+i, prioritzant els eixos de desenvolupament identificats en la RIS3 CV per als programes d'R+D i dissenyant les actuacions del programa d'Innovació prenent en consideració els objectius de la RIS3 CV.  
  
La Llei 38/2003, de 17 de novembre, general de subvencions, estableix, en l'article 23, que el procediment per a la concessió de subvencions s'iniciarà sempre d'ofici, per mitjà de convocatòria aprovada per l'òrgan competent.  
Per això, i en virtut del que disposa l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i l'article 3 de l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'R+D i innovació empresarial, resolc:  
  
  
Article 1. Objecte de la resolució  
1. L'objecte de la present resolució és convocar la concessió per l'Institut Valencià de Competitivitat Empresarial (IVACE) de subvencions a empreses per a projectes d'R+D i innovació per a l'exercici 2017, enquadrats en els programes següents:  
- Ajudes per a projectes d'R+D de Pime (PIDI-CV)  
- Ajudes per a projectes d'R+D en Cooperació (PIDCOP-CV)  
- Ajudes per a projectes d'Innovació de Pime (INNOVA-CV). Aquest al seu torn comprén quatre actuacions:  
- Ajudes per a projectes d'Innovació de producte (INNOVAProD-CV)  
- Ajudes per a projectes d'Innovació de procés (INNOVAProC-CV)  
  
- Ajudes per a projectes d'Adaptació a indústria 4.0 (INNOVAi4.0-CV)  
- Ajudes per a projectes d'Innovació en TEIC (INNOVATeiC-CV)  
  
2. Les bases reguladores de la present convocatòria són les aprovades per l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'R+D i innovació empresarial, publicades en el Diari Oficial de la Generalitat Valenciana (DOGV) número 7927, de 29 de novembre de 2016; en les bases esmentades s'estableixen les condicions de les ajudes en allò no previst en aquesta convocatòria.  
  
Article 2. Termini i forma de presentació de les sol·licituds  
1. La presentació de les sol·licituds s'ajustarà al que estableix l'article 5 de les bases reguladores.  
2. El termini de presentació de sol·licituds s'iniciarà el dia 18 d'abril de 2017, i finalitzarà a les 24 hores del 30 de maig de 2017, per als programes d'R+D de Pime (PIDI-CV) i R+D en Cooperació (PIDCOP-CV), i del 25 de maig de 2017 per al programa d'Innovació de Pime (INNOVA-CV).  
3. La tramitació del procediment serà telemàtica. La presentació telemàtica requerirà que el sol·licitant dispose de firma electrònica avançada, bé amb el certificat reconegut d'entitat, bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana, DNI electrònic, certificat de la Fàbrica Nacional de Moneda i Timbre, així com els certificats reconeguts en la llista de confiança de prestadors de serveis de certificació establits a Espanya, publicat en la seu electrònica del Ministeri d'Indústria, Energia i Turisme. La sol·licitud es presentarà en el registre telemàtic d'IVACE accessible a través de la seua pàgina web http://www.ivace.es.  
4. La presentació de la sol·licitud portarà implícita l'acceptació de les bases, inclòs el que disposa aquesta convocatòria.  
5. L'imprés de sol·licitud contindrà la possibilitat d'autoritzar l'IVACE per a consultar les dades d'identitat del sol·licitant, la situació quant al compliment de les seues obligacions tributàries i amb la Seguretat Social i per a comprovar o completar les dades necessàries per a la sol·licitud de l'ajuda consultant tant els arxius propis de l'IVACE com els d'altres administracions, tot això sense perjuí que l'IVACE puga sol·licitar el seu aclariment o esmena en el cas que la informació obtinguda presentara alguna incidència. Així mateix, l'imprés de sol·licitud contindrà les declaracions responsables que acrediten que el beneficiari complix amb els requisits de la convocatòria i de les bases reguladores.  
  
6. En el cas que, per qualsevol circumstància, un mateix sol·licitant presentara diferents sol·licituds al programa PIDI-CV o al programa PIDICOP-CV, o a una mateixa actuació en el cas d'INNOVA-CV, es considerarà vàlida l'última registrada en termini.  
7. A més de la documentació prevista en l'article 5.5 de les bases reguladores, l'empresa haurà de presentar, junt amb l'imprès de sol·licitud, la memòria i els seus annexos, la següent documentació de caràcter tècnic:  
a) Contracte o acord de col·laboració subscrit amb centres o organismes d'investigació, en el cas que dispose d'ells. En el cas que els contractes o acords continguen obligacions anteriors a la data de sol·licitud al programa PIDI-CV o al programa PIDICOP-CV que comprometen l'inici d'un projecte d'R+D o algun aspecte essencial d'aquest, la sol·licitud serà denegada per contravindre el principi de l'efecte incentivador conforme a l'article 20.3 i al 26.3, respectivament, de les bases reguladores.   
b) Quan el projecte incloga el cost de contractació de serveis externs per a activitats d'R+D i innovació, l'import del qual per a un mateix proveïdor, en el total de conceptes del projecte, supere la quantitat de 17.999,99 euros (IVA exclòs), s'hauran d'aportar junt amb la sol·licitud, tres ofertes o informe justificatiu segons s'estableix en l'article 5.4 de la present resolució. En el cas que no es presenten les tres ofertes o no es considere vàlid l'informe, no serà considerat elegible aqueix cost per al càlcul de la subvenció, sense perjuí que puga requerir-se que s'acredite en la justificació l'execució i pagament dels treballs.  
  
8. Documentació acreditativa de l'instrument de control ambiental al qual estan sotmeses les activitats i instal·lacions en què el sol·licitant de la subvenció realitza la seua activitat i en les quals executa el projecte, d'acord amb les instruccions previstes en el portal de l'IVACE/zona descàrregues/ carpeta «Instruments Mediambientals».  
9. Documentació relativa a la personalitat jurídica de l'empresa sol·licitant:  
a) Quan siga una societat la inscripció de la qual en el Registre Mercantil siga obligatòria, l'IVACE obtindrà la informació relativa a la personalitat jurídica de l'empresa sol·licitant, si bé podrà requerir-li directament la presentació d'algun document concret.  
b) En el cas d'empreses sol·licitants la inscripció de les quals en el Registre Mercantil no siga obligatòria (empresaris individuals, cooperatives), s'haurà d'aportar fotocòpia dels documents següents:  
- Contracte o acta de constitució i estatuts vigents.  
- Poder de representació del firmant de la sol·licitud, o document equivalent segons les prescripcions legals.  
- DNI si és empresari individual i no ha autoritzat a l'IVACE per a la seua obtenció en l'imprès de sol·licitud.  
No caldrà aportar la documentació anterior que ja estiga en poder de l'IVACE, sempre que es mantinga vigent i s'aporte declaració de vigència a l'efecte, segons model disponible en l'adreça d'internet de l'IVACE: http://www.ivace.es.  
10. Quan la sol·licitud no reunisca els requisits exigits en la Llei 39/2015, d'1 d'octubre, de procediment administratiu comú de les administracions públiques, o no s'acompanye de la documentació que, d'acord amb aquesta convocatòria siga exigible, es requerirà el sol·licitant perquè en el termini de 10 dies hàbils des de l'endemà de la recepció del requeriment, esmene la falta o acompanye els documents preceptius, amb advertència que, si no fera, se'l tindrà per desistit de la seua sol·licitud, prèvia resolució dictada en els termes que preveu la legislació administrativa.  
11. Els requeriments es realitzaran per mitjans electrònics i s'entendran practicats o rebutjats en els termes que s'assenyalen en la Llei 39/2015, d'1 d'octubre, de procediment administratiu comú de les administracions públiques. En aquest sentit, si transcorren deu dies naturals sense que s'accedisca al contingut del requeriment, s'entendrà que la notificació ha sigut rebutjada i es tindrà per realitzat el tràmit de la notificació.  
12. Es delega en la persona que ostente la direcció de l'Àrea d'Empreses i Associacions de la Unitat IVACE Innovació, la resolució de les incidències produïdes amb anterioritat a la concessió, en especial les referides a desistiments, canvi de sol·licitant i canvi de projecte.  
  
  
Article 3. Resolució de la convocatòria  
1. La presidència de l'IVACE serà l'òrgan competent per a dictar les resolucions d'aprovació o denegació de les ajudes corresponents a la present convocatòria.  
2. El termini màxim per a resoldre i notificar la resolució serà de sis mesos a comptar de la publicació de l'extracte de convocatòria en el Diari Oficial de la Generalitat Valenciana. Transcorregut el termini sense que s'haguera notificat la resolució expressa, els sol·licitants entendran desestimades les seues sol·licituds per silenci administratiu, tot això sense perjuí de l'obligació de resoldre expressament que incumbeix l'Administració.  
3. La resolució motivada del procediment es notificarà als interessats via telemàtica i les ajudes concedides es publicaran en el portal web de l'IVACE i en la Base de Dades Nacionals de Subvencions (BDNS), en compliment del que estableix la Llei 38/2003, de 17 de novembre, general de subvencions, amb expressió de la convocatòria, del programa i crèdit pressupostari a què s'imputen, beneficiari, quantitat concedida i objectiu o finalitat de la subvenció.  
4. La resolució de concessió i o denegació posarà fi a la via administrativa. Es delega en la persona titular de la Direcció General de l'IVACE la resolució dels recursos de reposició.  
  
Article 4. Obligacions de les empreses beneficiàries  
1. Les obligacions dels beneficiaris vénen especificades en l'article 10 de les bases reguladores de la present convocatòria, sense perjuí de les previstes en l'article 14 de la Llei 38/2003, de 17 de novembre, general de subvencions.  
2. La justificació de l'ajuda es realitzarà per mitjà de compte justificatiu amb aportació de justificants de despesa i pagament, i en la forma exigida en el Manual d'instruccions de justificació de l'ajuda aprovat per resolució de la Direcció General de l'IVACE.  
a) En tot cas comprendrà la documentació següent:   
- Memòria que arreplegue de forma detallada les activitats realitzades.  
- Relació de despeses de l'activitat obtinguda a través de l'aplicació informàtica justificacio.exe, descarregables des de http://www.ivace.es.  
  
- Justificant de despesa i pagament.  
- Informe d'auditor o empresa inscrita en el Registre Oficial d'Auditors de Comptes (ROAC), d'acord amb l'Ordre EHA/1434/2007, de 17 de maig, per la qual s'aprova la norma d'actuació dels treballs de revisió de comptes justificatius de subvencions en l'àmbit del sector públic estatal (BOE 125, 25.05.2007), així com d'un llistat de comprovació del compliment dels requisits del Manual d'instruccions de justificació d'ajudes, firmat per l'auditor i visat pel representant legal de l'empresa beneficiària.  
  
b) Els pagaments només s'admetran si estan realitzats a través d'entitat financera, i la seua justificació es realitzarà per mitjà de la presentació de còpia de l'extracte bancari que acredite l'eixida efectiva dels fons junt amb còpia de la transferència o del xec nominatiu. Queden exclosos els pagaments realitzats en efectiu o per caixa.  
c) En el cas que l'ordre de transferència i/o l'apunt de l'extracte bancari siguen globals i per tant estiguen referits a diversos justificants de despesa, relacionats o no amb el projecte, serà necessari acompanyar-ne relació detallada en què apareguen el destinatari, la identificació del justificant de la despesa (el número de la factura o el seu concepte) i l'import pagat. Aquesta relació haurà de ser segellada per l'entitat financera.  
3. Terminis d'execució, justificació i de validesa de justificants de despesa i pagament.  
a) Per a les ajudes concedides en el marc de PIDI-CV i de PIDCOP-CV:  
- El projecte haurà d'iniciar-se després de la sol·licitud i finalitzar abans del 30 de juny de 2018.  
- Només seran elegibles les despeses realitzades després de la data de sol·licitud i fins al 30 de juny 2018.  
- S'admetran els pagaments realitzats fins a la data de justificació del projecte.  
- La justificació de l'execució del projecte haurà de presentar-se amb data límit 11 de setembre de 2018.  
b) Per a les ajudes concedides en el marc d'INNOVA-CV:  
- El projecte haurà d'iniciar-se després de l'1 de gener de 2017 i finalitzar abans del 30 de juny de 2018.  
- Podran ser elegibles les despeses del projecte realitzades després del seu inici i fins al 30 de juny de 2018.  
- S'admetran els pagaments realitzats fins a la data de justificació del projecte.  
- La justificació de l'execució del projecte haurà de presentar-se amb data 11 de setembre de 2018.  
4. Quan l'import facturat per un mateix proveïdor supere, IVA exclòs, la quantia de 17.999,99 euros, l'empresa beneficiària haurà d'aportar junt amb la sol·licitud, en el cas de prestació de serveis externs per a activitats d'R+D i innovació, o en el moment de la justificació, en la resta de casos, acreditació d'haver sol·licitat ?abans de la contractació de la despesa- com a mínim tres ofertes de diferents proveïdors sense vinculació entre ells. En el cas de referir únicament a actius materials, aquesta obligació no s'estableix per a un mateix proveïdor sinó per a una mateixa despesa, quan puga justificar-se la independència d'equips subministrats.  
Si no s'aportaren, o si després del procés d'esmena previst, persistiren deficiències assenyalades per l'IVACE respecte a aquesta documentació, es procedirà d'acord amb el que estableix l'article 5.4 d'aquesta convocatòria.  
La selecció de les ofertes haurà de realitzar-se entre empreses amb paràmetres equiparables, de les quals almenys dues no siguen empreses associades a l'empresa beneficiària ni membres de la seua Junta Directiva o Consell d'Administració, ni tinguen drets de vot superiors al 50 %. Les ofertes hauran de complir els requisits següents:  
  
a) Requisits materials: les ofertes hauran d'estar prou detallades, especificant els treballs que han de realitzar-se i el seu preu, i hauran de ser comparables en el seu contingut.  
b) Requisits formals: les ofertes hauran d'estar datades, i contindre les dades que permeten la correcta identificació del remitent, junt amb el logo o el segell de l'empresa.  
En cas de no optar per l'oferta més econòmica, haurà de presentar un informe justificant per què no s'ha triat l'oferta esmentada.  
Excepcionalment, en el cas que per les especials característiques del bé o servei no existisca en el mercat prou nombre d'entitats que el subministren o presten, se substituirà la presentació de les tres ofertes de proveïdors pels documents següents:  
a) Un informe explicatiu, firmat pel representant legal, sobre les especials característiques del bé o servei que fan impossible la localització d'un mínim de tres proveïdors d'aquest. No serà admès com a justificant de la no-presentació de 3 ofertes si el seu argument es basa en:  
  
- Les característiques del proveïdor (per exemple: «proveïdor habitual», o «subministrador únic» sense que en aquest cas s'aporten més dades que l'acrediten, etc.).  
- Les característiques genèriques del bé o servei (per exemple: «caràcter tecnològic del servei», etc.).  
- Les característiques genèriques de l'empresa o entitat beneficiària (per exemple: «política de compres implantada i aprovada per la direcció», etc.).  
b) Un annex a l'informe explicatiu amb documentació que acredite la busca de proveïdors del bé o servei.  
5. Altres obligacions:  
a) Inserir en el material divulgatiu relacionat amb la difusió del projecte el logotip d'IVACE disponible en http://www.ivace.es.  
b) Complir amb les seues obligacions fiscals i amb la Seguretat Social, de manera que quede acreditada aquesta circumstància en el moment previ a l'atorgament de l'ajuda i al del reconeixement de l'obligació per IVACE, en els termes establits en la normativa vigent en la matèria.  
c) Conservar durant el període mínim establit en el Reglament (UE) núm. 1303/2013, del Parlament Europeu i del Consell, de 17 de desembre de 2013, els documents justificatius de les despeses corresponents al projecte subvencionat.  
En aqueix sentit, els documents es conservaran o bé en forma d'originals o de còpies compulsades d'originals, o bé en suports de dades comunament acceptats, en especial versions electròniques de documents originals o documents existents únicament en versió electrònica. Els documents es conservaran en una forma que permeta la identificació dels interessats durant el període necessari per als fins per als quals es van arreplegar les dades, o per a aquells que tracten ulteriorment. Quan els documents només existisquen en versió electrònica, els sistemes informàtics utilitzats compliran normes de seguretat acceptades que garantisquen que els documents conservats s'ajusten als requisits legals nacionals i són fiables als efectes d'auditoria.  
d) Disposar de llibres comptables i registres diligenciats i la resta de documents degudament auditats, en els termes exigits per la legislació mercantil, així com dels estats comptables.  
En l'execució dels projectes s'haurà de mantindre a més un sistema de comptabilitat separat o un codi comptable adequat en relació amb totes les transaccions relacionades amb el projecte, sense perjuí de les normes de comptabilitat nacional. En aquest sentit, hauran de presentar en el compte justificatiu de la subvenció un llistat en què, en cada apunt que es faça d'una despesa, un pagament o un ingrés i un cobrament en el llibre diari de comptabilitat, segons el Pla General Comptable (PGC), es reflectisca la quantia de l'apunt esmentat que té relació amb la subvenció concedida, reflectint en el llistat tant el número d'apunt i assentament del llibre diari, com el subcompte del PGC i l'import del subcompte que correspon a la subvenció concedida, llevat que les empreses beneficiàries ja disposen d'un sistema de comptabilitat separada que permeta apreciar la traçabilitat ací referida.  
e) Facilitar a l'IVACE la informació relativa a indicadors financers, de producció i resultats, que permeten mesurar l'avanç enfront de la situació de partida descrita per l'empresa beneficiària en la memòria del projecte com a conseqüència de la seua execució.  
f) En els programes PIDI-CV i PIDCOP-CV, les empreses beneficiàries hauran d'acreditar l'efecte incentivador de l'ajuda concedida. S'entendrà que hi ha efecte incentivador si, abans de començar a treballar en el projecte o activitat, el beneficiari ha presentat a l'IVACE la sol·licitud de l'ajuda. De conformitat amb allò que disposa l'article 2.23 del Reglament núm. 651/2014, de la Comissió, de 17 de juny de 2014, s'entén que s'han iniciat els treballs si hi ha un compromís en ferm irreversible anterior a la data de sol·licitud; les despeses en què pogueren incórrer en la realització d'estudis de viabilitat, la compra de terrenys o l'obtenció de permisos, no suposaran l'incompliment de l'efecte incentivador, si bé podran ser objecte d'anàlisi individualitzada per l'IVACE als efectes de la seua verificació.  
  
Article 5. Modificació de la subvenció i reintegrament de les ajudes concedides  
1. El beneficiari haurà de realitzar el projecte objecte de subvenció en la forma descrita en la sol·licitud i en la corresponent memòria, i de manera que es complisca la finalitat de l'ajuda, respectant els costos indicats en la notificació de concessió i pels imports que s'hi especifiquen. Si durant l'execució del projecte es produeixen circumstàncies excepcionals que modifiquen el seu desenvolupament previst, l'empresa beneficiària actuarà de la manera següent, d'acord amb la tipologia de la modificació.  
  
Tipus de modificació Procediment i criteri d'aplicació  
Modificacions en el projecte que no n'alteren aspectes essencials, sempre que no suposen una redistribució entre els imports recolzats per concepte de despesa superior al 20 %. No es requereix autorització prèvia de l'IVACE. S'hauran de motivar adequadament en la memòria justificativa d'execució del projecte perquè, a criteri de l'IVACE, puga finalment admetre's.  
  
Modificacions en el projecte que alteren aspectes essencials o que van ser rellevants en la seua avaluació, com la substitució de centre d'investigació o empresa de serveis d'assistència tècnica, consultoria i equivalents, identificada en la memòria tècnica del projecte, o la redistribució entre els imports recolzats per concepte de despesa superior al 20 %.  
 Es requereix la presentació d'una sol·licitud d'autorització prèvia presentada com a mínim 2 mesos abans de la data límit d'execució del projecte, establida en l'article 4.3. Podrà autoritzar-se sempre que a juí de l'IVACE la nova valoració del projecte no modifique els criteris de concessió aplicats.  
Ampliació de la data de justificació sense modificar el període d'elegibilitat de les despeses. Es requereix la presentació d'una sol·licitud d'autorització prèvia presentada com a mínim 15 dies naturals abans de la data de justificació del projecte, establida en l'article 4.3. Podrà acceptar-se sempre que a juí de l'IVACE siga compatible amb els terminis i procediments de gestió de la convocatòria.  
Qualsevol altra modificació diferent de les anteriors. Es requereix la presentació d'una sol·licitud d'autorització prèvia presentada com a mínim 2 mesos abans de la data límit d'execució del projecte, establida en l'article 4.3. La seua autorització per part de l'IVACE s'estudiarà de forma individualitzada.  
  
  
  
Les sol·licituds de modificació hauran de ser justificades adequadament pel beneficiari i en cap cas podran suposar un increment en l'import de l'ajuda concedida.  
2. En la justificació de la despesa podran acceptar-se, a criteri del personal tècnic de l'IVACE, desviacions entre els diferents costos subvencionables, de manera que la disminució d'uns es compense amb l'excés en altres, si bé únicament en les circumstàncies següents:  
- En els costos amb justificació superior al 80 % del que preveu la notificació, la disminució de despesa es podrà compensar fins a aconseguir el 100 % amb els excessos provinents d'altres costos en què s'haja justificat per damunt del que preveu.  
- Únicament el 20 % d'excés d'un cost podrà aplicar-se a compensar la menor justificació en altres.  
- Els excessos en les partides de despesa de recursos humans no podran utilitzar-se per a compensar altres costos.  
- Els costos la despesa dels quals justificat siga inferior al 80 % del que preveu la notificació d'ajuda, no admetran compensació.  
- En tot cas, després d'aplicades les possibles compensacions, cap cost quedarà amb una subvenció assignada superior a la indicada en la notificació d'ajuda.  
La compensació entre costos no alterarà en cap cas la naturalesa del projecte.  
Qualsevol altre plantejament en la justificació dels costos aprovats del projecte requerirà l'autorització prèvia i expressa de l'IVACE, d'acord amb el que preveu l'apartat 1 d'aquest article.  
En tot cas, les modificacions resultants dels mecanismes de compensació detallats o aprovats per l'IVACE, no estaran en contradicció amb els requisits exigits per a l'aprovació del projecte, i els seran aplicables els límits establits per a cada programa en els annexos de la present resolució.  
3. Tota alteració de les condicions tingudes en compte per a la concessió i, en general, l'incompliment de les obligacions per part del beneficiari, podrà donar lloc a la minoració de les ajudes concedides o al desistiment sense efectes, amb exigència, si és el cas, del reintegrament de les quantitats indegudament percebudes i de l'interès de demora, des del moment del pagament de la subvenció fins que se n'acorde la idoneïtat del reintegrament.  
4. La no-presentació de les ofertes o els informes a què fa referència l'article 4.4, o la seua insuficiència, donarà lloc a la consegüent minoració o revocació si es produeix en el moment de la justificació, o a la no-consideració d'aquests costos com a elegibles, si és en la fase de sol·licitud.  
5. La presentació per part de l'empresa beneficiària d'un percentatge de despeses pagades menor del 60 % de la quantitat total a justificar, donarà lloc a la revocació de l'ajuda, llevat que tècnicament puga considerar-se que, encara així, el projecte ha sigut efectivament desenvolupat i no es declare la revocació sinó la minoració.  
6. Es delega en la direcció de l'àrea d'Empreses i Associacions de la Unitat IVACE Innovació, la resolució de les incidències que es produïsquen després de la concessió, sense que en cap cas puguen suposar una modificació de la baremació efectuada per a l'adjudicació, en especial les referides a renúncies, canvi de beneficiari, possibles pròrrogues per a l'execució i/o la seua justificació i canvi de projecte; la resolució relativa a les possibles minoracions o de desistiment sense efectes de les subvencions concedides, es delega en la persona titular de la Direcció General de l'IVACE.  
  
Article 6. Pagament de les ajudes  
L'IVACE procedirà al pagament de l'ajuda una vegada s'haja executat el projecte a què estava destinada, i sempre que haja verificat el compliment de les obligacions exigibles al beneficiari.  
  
Article 7. Dotació pressupostària  
1. La convocatòria dels programes d'R+D Pime (PIDI-CV) i d'R+D en Cooperació (PIDCOP-CV) comptarà amb finançament al 50 % del Programa Operatiu FEDER de la Comunitat Valenciana 2014-2020, dins de l'Eix Prioritari 1 «Potenciar la investigació, el desenvolupament tecnològic i la innovació», Objectiu Específic 1.2.1 «Impuls i promoció d'activitats d'R+i liderades per les empreses, suport a la creació d'empreses innovadores i suport a la compra pública innovadora».  
  
2. El programa d'Innovació de Pime (INNOVA-CV) comptarà amb finançament al 50 % del Programa Operatiu FEDER de la Comunitat Valenciana 2014-2020, dins de l'Eix Prioritari 3 «Millorar la competitivitat de les pimes», Objectiu Específic 3.4.2 «Promoure la innovació de la Pime i la cooperació per a la innovació en tots els àmbits».  
  
3. El pressupost per a la concessió de les subvencions del programa PIDI-CV serà de 3.657.000 euros amb càrrec a la línia S6722000 Investigació, desenvolupament i innovació Empresarial, amb càrrec a l'exercici 2017.  
4. El pressupost per a la concessió de les subvencions del programa PIDCOP-CV prevista en la present resolució serà d'1.312.500 euros amb càrrec a la línia S6722000 Investigació, desenvolupament i innovació Empresarial, amb càrrec a l'exercici 2017.  
5. En els programes PIDI-CV i PIDICOP-CV, si després de la resolució de les sol·licituds quedara pressupost no consumit en un d'aquells, podrà destinar-se a l'altre.  
6. El pressupost per a la concessió de les subvencions del programa INNOVA-CV prevista en la present resolució serà de 7.000.000 euros amb càrrec a la línia S6722000 Investigació, desenvolupament i innovació Empresarial, amb càrrec a l'exercici 2017. El pressupost destinat a cada una de les seues actuacions s'establirà considerant el total destinat al programa i els costos subvencionables de tots els projectes presentats per a aqueixa actuació, d'acord amb la fórmula següent:  
[Ppt. Actuació n] = [Ppt. Programa Innovació de Pime INNOVA-CV] x [ costos subvencionables Actuació n] / [costos subvencionables INNOVA-CV].  
Si després de la distribució del pressupost resultant d'aquest càlcul entre les sol·licituds susceptibles d'ajuda, existira en alguna de les actuacions una part de pressupost no aplicada, aquesta diferència podrà novament distribuir-se proporcionalment entre la resta de les actuacions, segons la fórmula anterior.  
7. En qualsevol cas es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt sol·licituds, per import inferior a la despesa inicialment prevista, o de les quals es deriven obligacions liquidades o reconegudes per import inferior a l'ajuda que va ser concedida al seu dia, o bé quan l'augment esmentat siga conseqüència d'una generació, ampliació o incorporació de crèdit.  
L'efectivitat de les quanties addicionals queda condicionada a la declaració de disponibilitat del crèdit, a l'aprovació de la modificació pressupostària que escaiga, i a la seua publicació en la Base Nacional de Dades de Subvencions (BNDS) i butlletins que corresponga, amb caràcter previ a la resolució de concessió. En aquests supòsits s'aprovaran les corresponents modificacions de la convocatòria que seran publicades en la Base Nacional de Dades de Subvencions (BNDS) i butlletins que corresponga, sense necessitat d'obertura d'un termini addicional per a presentar noves sol·licituds.  
  
Article 8. Marc normatiu comunitari  
A més del que disposa el preàmbul de l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'R+D i innovació empresarial, seran aplicables les disposicions següents:  
- Reglament Delegat (UE) núm. 480/2014 de la Comissió de 3 de març de 2014, del Parlament Europeu i del Consell pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca.  
  
- La concessió de les ajudes previstes en l'annex I i II de la present convocatòria s'acollirà als articles 25 i 28 del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda compatibles amb el mercat comú en aplicació dels articles 107 i 108 del Tractat (DO L 187 de 26.06.2014). Per la seua banda, la concessió de les ajudes previstes en els annexos III a VI de la present convocatòria, s'acollirà al Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DO L 352 de 24.12.2013). Les ajudes previstes en els annexos I i II de la present convocatòria han sigut registrades per la Comissió Europea, amb número d'identificació d'ajuda estatal SA.47821.  
- Qualsevol altra normativa que per la matèria li fóra d'aplicació.  
  
Article 9. Publicitat comunitària. Obligacions  
1. La condició de persona o entitat beneficiària de l'ajuda implica, per un costat, assumir la responsabilitat d'informar les parts intervinents en el projecte i la ciutadania del seu cofinançament pel Fons Europeu de Desenvolupament Regional (FEDER) i la seua acreditació davant l'IVACE; i d'un altre costat, la seua inclusió en la llista d'operacions cofinançades pel Programa Operatiu FEDER 2014-2020, informació que podrà ser consultada en el lloc o portal d'internet que s'habilite a l'efecte per l'Administració.  
2. Per a complir amb les obligacions relatives a la publicitat comunitària, la persona o entitat beneficiària haurà:  
a) D'incloure en tots els documents i accions d'informació i comunicació relacionats amb el projecte subvencionat (així, en informes, escrits, presentacions, esdeveniments, documentació de reunions, etc.):  
  
- L'emblema de la Unió Europea  
- La referència al Fons Europeu de Desenvolupament Regional  
b) Durant l'execució del projecte haurà:  
- D'incorporar en la seua pàgina web (en el cas que dispose) una breu descripció del projecte subvencionat amb els seus objectius i resultats destacant el suport financer de la Unió Europea per haver sigut seleccionat el seu projecte en el Programa Operatiu FEDER de la Comunitat Valenciana 2014-2020.  
- De col·locar un cartell informatiu sobre el projecte (d'una grandària mínima A3), en el qual mencionarà el suport financer de la Unió Europea en un lloc visible al públic.  
c) Conservar constància gràfica, documental o digital de les obligacions incloses en el present article per a la seua posada a disposició de l'IVACE en el moment de la justificació del projecte, o de qualsevol òrgan de control que la requerisca.  
3. En la secció Publicitat comunitària del portal de l'IVACE http://www.ivace.es està disponible major informació sobre les obligacions adés descrites, així com les característiques tècniques que hauran de reunir l'emblema de la UE i la referència al Fons Europeu de Desenvolupament Regional, segons la normativa comunitària.  
  
  
DISPOSICIÓ FINAL  
  
Primera. Desplegament i execució  
Es delega en la persona titular de la Direcció General de l'IVACE per a dictar les resolucions necessàries per al desenvolupament, eficàcia i execució de la present convocatòria.  
  
Segona. Entrada en vigor  
La present resolució entrarà en vigor l'endemà de la publicació de l'extracte en el Diari Oficial de la Generalitat Valenciana (DOGV).  
  
  
València, 5 d'abril de 2017. - El president de l'IVACE: Rafael Climent González.  
  
  
  
ANNEX I  
Ajudes per a projectes d'R+D de Pime (PIDI-CV)  
  
A més de les condicions generals establides en les bases reguladores i en la Resolució de convocatòria, seran aplicables per a aquest programa les condicions indicades tot seguit.  
  
A. Objecte  
Desenvolupament de projectes d'R+D realitzats per pimes.  
  
B. Actuacions susceptibles de suport  
1. Els projectes hauran de poder-se enquadrar en alguna de les tipologies susceptibles de suport previstes en l'article 20 de les bases reguladores.  
2. Els projectes hauran d'estar situats en nivells TRL (Technology Readiness Levels) entre 1 a 7, ambdós inclosos. La descripció de TRL serà la utilitzada per la Comissió Europea, que s'adjunta a manera de resum:  
- TRL 1: Principis bàsics observats i reportats.  
- TRL 2: Concepte i/o aplicació tecnològica formulada.  
- TRL 3: Funció crítica analítica i experimental i/o prova de concepte característica.  
- TRL 4: Validació de component i/o disposició d'aquests en entorn de laboratori.  
- TRL 5: Validació de component i/o disposició d'aquests en un entorn rellevant.  
- TRL 6: Model de sistema o subsistema o demostració de prototip en un entorn rellevant.  
- TRL 7: Demostració de sistema o prototip en un entorn real.  
- TRL 8: Sistema complet i certificat a través de proves i demostracions.  
- TRL 9: Sistema provat amb èxit en entorn real.  
La definició exacta dels conceptes d'investigació industrial i desenvolupament experimental es troba arreplegada en l'article 2, apartats 85 i 86 del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda compatibles amb el mercat interior, en aplicació dels articles 107 i 108 del Tractat (DO L 187, de 26.06.2014), d'ara endavant, Reglament núm. 651/2014.  
  
  
C. Requisits generals dels projectes  
1. L'IVACE subvencionarà els projectes d'R+D concretats en la memòria presentada pels sol·licitants, sempre que reunisquen els requisits previstos en l'article 20 de les bases reguladores.  
2. El projecte haurà de significar un nou desenvolupament per al sol·licitant i, per tant, no realitzat amb anterioritat, en tot o en part, pel sol·licitant, ni tampoc per cap empresa vinculada o contractada per a la realització del projecte.  
3. El projecte haurà de desenvolupar coneixement a fi d'incrementar la competitivitat, la diferenciació dels productes o serveis en els mercats i la generació d'ocupació de qualitat.  
4. El pressupost subvencionable del projecte haurà d'estar comprés entre 30.000 euros i 175.000 euros i, per al seu còmput, haurà de considerar-se la suma d'imports susceptibles de subvenció. No seran presos en consideració els projectes el pressupost subvencionable dels quals no estiga inclòs entre aquests límits.  
5. Els projectes hauran d'iniciar-se després de la data de presentació de la sol·licitud de l'ajuda, de manera que la convocatòria d'ajudes produïsca un efecte incentivador per a l'execució dels projectes.  
  
6. Només podrà presentar-se un projecte d'R+D de Pime (PIDI-CV) per empresa sol·licitant.  
7. El projecte haurà d'executar-se en el marc d'un desenvolupament sostenible i de foment de la conservació, protecció i millora del medi ambient, i comptar amb un certificat que declare la no-afecció del projecte a la denominada Xarxa Natura, espai físic d'especial protecció mediambiental configurat així per la Unió Europea. La tramitació per a obtindre el mencionat certificat la realitzarà l'IVACE basant-se en la informació del projecte aportada per l'empresa sol·licitant.  
  
  
D. Empreses beneficiàries  
1. Podran sol·licitar aquestes ajudes les pimes que compten amb, almenys, quatre treballadors consignats en el rebut de liquidació de cotitzacions (TC1), corresponent al segon mes anterior a la data de sol·licitud d'ajuda, que no incórreguen en cap de les prohibicions que s'estableixen en l'article 13.2 de la Llei 38/2003, de 17 de novembre, i que complisquen amb la resta de requisits establits en els articles 4 i 19 de les bases reguladores.  
2. Als efectes de la present convocatòria, es considerarà pime l'entitat les característiques de la qual s'ajusten al que disposa en l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda amb el mercat interior en aplicació dels articles 107 i 108 del Tractat (DO L 187, 26.06.2014).  
  
E. Característiques de l'ajuda  
1. L'ajuda consistirà en una subvenció calculada en percentatge sobre els costos subvencionables amb intensitat variable en funció de la grandària d'empresa:  
- Petita empresa: fins al 40 %  
- Mitjana empresa: fins al 30 %  
Les intensitats anteriors podran augmentar-se amb un 5 % dels costos subvencionables si es complix algun dels requisits següents:  
- Contractació de personal altament qualificat amb participació activa en el desenvolupament del projecte i sense vinculació contractual de caràcter laboral durant els sis mesos previs a la formalització del contracte. La contractació haurà de produir-se durant l'execució del projecte i per un període mínim de dotze mesos.  
Es considera personal altament qualificat a aquell que complisca algun dels requisits següents:  
- Titulació de doctor/a de caràcter cientificotècnic.  
- Titulació universitària de caràcter cientificotècnic amb experiència laboral mínima de 2 anys en activitats d'R+D relacionades amb la disciplina principal del projecte.  
- Contractació d'organismes d'investigació que supere el major dels següents límits, 20 % del cost subvencionable del projecte o 20.000 euros.  
2. Es respectarà la quantia màxima fixada en l'article 22 de les bases reguladores.  
  
  
F. Costos subvencionables  
Les tipologies de costos que es podran considerar subvencionables són les que figuren tot seguit.  
a) Serveis externs:  
a.1) Cost de contractes d'investigació i desenvolupament amb organismes d'investigació. Serveis d'assistència tècnica, consultoria i equivalents destinats de manera exclusiva a l'activitat d'investigació i desenvolupament subvencionada.  
a.2) Registre de drets de propietat industrial derivats de l'execució del projecte:  
- Costos relatius a la preparació, presentació i tramitació de la sol·licitud de registre de propietat.  
- Despeses en què s'haja incorregut a fi d'obtindre la concessió o validació del dret en altres jurisdiccions (traducció, etc.).  
- Despeses de defensa de la validesa del dret en què s'haja incorregut amb motiu de la tramitació oficial de la sol·licitud i en eventuals procediments d'oposició.  
No seran considerades les despeses relacionades amb altres patents de l'empresa o amb el registre de marques comercials o dissenys industrials.  
b) Adquisició de patents i llicències: costos de coneixements tècnics i patents adquirits o obtinguts per llicència de fonts externes a preu de mercat, sempre que l'operació s'haja realitzat en condicions de plena competència.  
Per a aquest concepte no es consideraran subvencionables les quantitats satisfetes a persones, entitats o empreses vinculades amb l'empresa beneficiària, entenent per tals les que responguen a la definició de l'article 68.2 del Reglament de la Llei general de subvencions, aprovat per Reial decret 887/2006, de 21 de juliol.  
c) Personal propi: despeses del personal investigador, del personal tècnic i del personal auxiliar (salari brut, i cost de la Seguretat Social a càrrec de l'empresa), empleat en centres de treball de la Comunitat Valenciana durant el temps en què estiguen dedicats al projecte d'investigació i desenvolupament.  
Es limita el cost horari del personal propi subvencionable a 40 euros/hora com a màxim.  
d) Materials: costos de matèries primeres i altres aprovisionaments de naturalesa consumible que es deriven directament de l'activitat d'investigació i desenvolupament.  
e) Despeses d'amortització de l'instrumental i equipament de plantes pilot ja existents l'ús del qual siga necessari per al desenvolupament del projecte. També, quan el projecte supose el desenvolupament de prototips o plantes pilot experimentals de demostració, el cost d'amortització de l'instrumental i l'equipament que s'integre en el desenvolupament previst.  
Podran subvencionar-se sempre que es complisquen les condicions següents:  
- Que els càlculs d'amortització s'efectuen de conformitat amb les normes de comptabilitat pertinents.  
- Que la despesa es referisca exclusivament a la seua utilització en el projecte durant el seu període subvencionable.  
- Que els béns amortitzats estiguen instal·lats en centres de treball de la Comunitat Valenciana.  
- Que el cost d'adquisició del bé estiga degudament justificat per documents de valor probatori equivalent al de factures.  
- Que els actius depreciats no s'hagen adquirit amb ajuda de subvencions públiques ni l'adquisició haja sigut objecte de cofinançament per part dels Fons Estructurals i d'Inversió (FEIE).  
En cap cas es consideraran despeses subvencionables els impostos indirectes quan siguen susceptibles de recuperació o compensació ni els impostos sobre la renda.  
  
G. Instrucció i avaluació de sol·licituds. Criteris d'avaluació  
Un projecte només podrà ser recolzat quan la puntuació obtinguda en l'avaluació siga superior a 50 punts i sempre que se superen els llindars indicats en cada un dels apartats del següent barem. Seran criteris d'avaluació:  
1. Qualitat del projecte. Màxim: 30 punts. Llindar mínim: 13 punts.  
  
- Grau d'avanç: 0-20 punts.  
Es valorarà l'avanç en el coneixement cientificotecnològic o la seua aplicació, que suposa el projecte respecte a l'estat de l'art actual. Un projecte amb un grau d'avanç igual a zero no serà considerat com d'R+D; i, per tant, serà denegat.  
- Metodologia i pla de treball: 0-5 punts.  
Es valorarà la qualitat del pla de treball i de la metodologia prevista per al seu desenvolupament.  
- Pressupost del projecte: 0-5 punts.  
Es valorarà l'adequació del pressupost del projecte als objectius previstos i als mitjans requerits per a la seua correcta execució.  
2. Viabilitat tècnica. Màxim: 30 punts. Llindar mínim: 15 punts.  
  
- Capacitat i experiència de l'equip de treball de l'empresa que participa en el projecte: 0-15 punts.  
Es valorarà que les persones que participen en el projecte disposen de titulació adequada amb experiència consolidada en R+D.  
- Adequació de recursos implicats en l'execució del projecte: 0-15 punts.  
Es valorarà que el conjunt de recursos interns i externs dedicats al projecte siguen adequats per a dur-lo a terme. Quan no existisca en la pròpia empresa capacitat suficient per a escometre les tasques d'R+D, es valorarà la contractació amb centres d'investigació o serveis externs qualificats.  
3. Resultats/impacte esperable del projecte. Màxim: 30 punts - Llindar mínim: 10 punts.  
- Impacte econòmic, social i mediambiental del projecte: 0-15 punts.  
Es contempla l'impacte del projecte valorant resultats en la triple dimensió de la responsabilitat social empresarial: previsions d'internacionalització, increment en les vendes, millora de la competitivitat i creació d'ocupació; orientació cap a la salut i millora de qualitat de vida, col·lectius desfavorits; alineació amb les prioritats temàtiques Climate KIC.  
- Projectes que s'enquadren en les mesures de la RIS3 CV de qualitat de vida, desenvolupament de productes i entorns personalitzats, processos de fabricació avançats i nous sistemes industrials, o sostenibilitat. 0 - 5 punts.  
- Projectes els resultats del qual siguen prototips pròxims al mercat compresos entre els nivells TRL 5 i TRL 7. 0-5 punts.  
- Projectes el desenvolupament del qual s'efectue a partir de patents existents de l'empresa o tinguen com a resultat una nova patent. 0-5 punts.  
4. Característiques del sol·licitant. Màxim: 10 punts.  
a) El sol·licitant compta amb un Pla d'Igualtat d'Oportunitats encara que no li siga exigible per la normativa vigent. 0 - 4 punts.  
b) L'activitat principal de l'empresa està alineada amb les prioritats temàtiques de la Comunitat per al Coneixement i la Innovació del Clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), valorant els projectes empresarials amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 0 - 3 punts.  
c) Percentatge de persones amb diversitat funcional, sobre el total de la plantilla, per damunt del mínim legal exigible. 0 - 3 punts.  
  
  
ANNEX II  
Ajudes per a projectes d'R+D en Cooperació (PIDCOP-CV)  
  
A més de les condicions generals establides en les bases reguladores i en la resolució de convocatòria, seran aplicables per a aquest programa les condicions indicades tot seguit.  
  
A. Objecte  
Realització de projectes d'investigació industrial o desenvolupament experimental en cooperació entre unes quantes empreses, constituïdes com a agrupació per al desenvolupament del projecte comú.  
  
B. Actuacions susceptibles de suport  
1. Els projectes hauran de poder-se enquadrar en alguna de les tipologies susceptibles de suport previstes en l'article 26 de les bases reguladores.  
2. Els projectes hauran d'estar situats en nivells TRL (Technology Readiness Levels) entre 1 a 7, ambdós inclosos. La descripció de TRL serà la utilitzada per la Comissió Europea que s'indica a manera de resum:  
- TRL 1: Principis bàsics observats i reportats.  
- TRL 2: Concepte i/o aplicació tecnològica formulada.  
- TRL 3: Funció crítica analítica i experimental i/o prova de concepte característica.  
- TRL 4: Validació de component i/o disposició d'aquests en entorn de laboratori.  
- TRL 5: Validació de component i/o disposició d'aquests en un entorn rellevant.  
- TRL 6: Model de sistema o subsistema o demostració de prototip en un entorn rellevant.  
- TRL 7: Demostració de sistema o prototip en un entorn real.  
- TRL 8: Sistema complet i certificat a través de proves i demostracions.  
- TRL 9: Sistema provat amb èxit en entorn real.  
La definició exacta dels conceptes d'investigació industrial i desenvolupament experimental es troba arreplega en l'article 2, apartats 85 i 86 del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat (DO L 187 de 26.06.2014), d'ara endavant, Reglament núm. 651/2014.  
  
C. Requisits generals dels projectes  
1. L'IVACE subvencionarà els projectes d'R+D concretats en la memòria presentada pels sol·licitants sempre que reunisquen els requisits previstos en l'article 26 de les bases reguladores.  
2. El projecte haurà de significar un nou desenvolupament per al sol·licitant i, per tant, no realitzat amb anterioritat, en tot o en part, pel sol·licitant ni tampoc per cap empresa vinculada o contractada per a la realització del projecte.  
3. El projecte haurà de desenvolupar coneixement a fi d'incrementar la competitivitat, la diferenciació dels productes o serveis en els mercats i la generació d'ocupació de qualitat.  
4. El pressupost subvencionable del projecte haurà d'estar comprés entre 80.000 euros i 500.000 euros i, per al seu còmput, haurà de considerar-se la suma d'imports susceptibles de subvenció del consorci. No seran presos en consideració els projectes el pressupost subvencionable dels quals no estiga inclòs entre aquests límits.  
5. Els projectes hauran d'iniciar-se després de la data de presentació de la sol·licitud de l'ajuda, de manera que la convocatòria d'ajudes produïsca un efecte incentivador per a l'execució dels projectes.  
  
6. Els integrants del projecte comú o consorci hauran de desenvolupar el projecte d'acord amb el que preveu la memòria i la resolució de concessió. La no execució dels compromisos adquirits per part d'alguna de les empreses del consorci podrà significar la revocació de l'ajuda a la totalitat del projecte, en la mesura que els seus resultats hi queden afectats. En aquest sentit, i per la seua condició de part interessada, les empreses participants del projecte rebran informació sobre qualsevol incidència de la resta de participants mentre puga afectar els seus interessos.  
7. Només podrà presentar-se un projecte d'R+D en Cooperació (PIDCOP-CV) per empresa sol·licitant.  
8. El projecte haurà d'executar-se en el marc d'un desenvolupament sostenible i de foment de la conservació, protecció i millora del medi ambient i comptar amb un certificat que declare la no-afecció del projecte a la denominada Xarxa Natura, espai físic d'especial protecció mediambiental configurat així per la Unió Europea. La tramitació per a obtindre el mencionat certificat la realitzarà l'IVACE basant-se en la informació del projecte aportada per l'empresa sol·licitant.  
  
D. Empreses beneficiàries  
1. Podran sol·licitar aquestes ajudes les pimes i grans empreses, que compten amb almenys quatre treballadors consignats en el rebut de liquidació de cotitzacions (TC1), corresponent al segon mes anterior a la data de sol·licitud d'ajuda, que no incórreguen en cap de les prohibicions que s'estableixen en l'article 13.2 de la Llei 38/2003, de 17 de novembre, i que, integrades en una forma d'agrupació creada amb el propòsit, entre altres, d'executar un projecte comú en el marc d'aquest programa, complisquen amb la resta de requisits establits en els articles 4 i 25 de les bases reguladores.  
2. Als efectes de la present convocatòria, es considerarà pime l'entitat les característiques de la qual s'ajusten al que disposa en l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda amb el mercat interior en aplicació dels articles 107 i 108 del Tractat (DO L 187 de 26.06.2014).  
  
E. Característiques de l'ajuda  
1. L'ajuda consistirà en una subvenció calculada en percentatge sobre els costos subvencionables amb intensitat variable en funció de la grandària d'empresa:  
- Petita empresa: fins al 45 %  
- Mitjana empresa: fins al 35 %  
- Gran empresa: fins al 25 %  
Les intensitats anteriors podran augmentar-se amb un 10 % dels costos subvencionables si es compleix algun dels requisits següents:  
a) Contractació per part d'algun dels integrants del consorci de personal altament qualificat amb participació activa en el desenvolupament del projecte i sense vinculació contractual de caràcter laboral durant els sis mesos previs a la formalització del contracte. La contractació haurà de produir-se durant l'execució del projecte i per un període mínim de dotze mesos.  
Es considera personal altament qualificat a aquell que complisca algun dels requisits següents:  
- Titulació de doctor/a de caràcter cientificotècnic.  
- Titulació universitària de caràcter cientificotècnic amb experiència laboral mínima de 2 anys en activitats d'R+D relacionades amb la disciplina principal del projecte.  
b) Contractació d'organismes d'investigació que supere el major dels següents valors, 20 % del cost subvencionable del projecte o 20.000 euros.  
La intensitat de l'ajuda es determinarà per a cada una de les empreses integrants del consorci.  
2. Es respectarà la quantia màxima fixada en l'article 28 de les bases reguladores.  
  
F. Costos subvencionables  
Les tipologies de costos que es podran considerar com subvencionables són les que figuren tot seguit:  
a) serveis externs:  
a.1) Cost de contractes d'investigació i desenvolupament amb organismes d'investigació. Serveis d'assistència tècnica, consultoria i equivalents destinats de manera exclusiva a l'activitat d'investigació i desenvolupament subvencionada.  
a.2) En cas de pimes, registre de drets de propietat industrial derivats de l'execució del projecte:  
- Costos relatius a la preparació, presentació i tramitació de la sol·licitud de registre de propietat.  
- Despeses en què s'haja incorregut a fi d'obtindre la concessió o validació del dret en altres jurisdiccions (traducció, etc.).  
- Costos de defensa de la validesa del dret en què s'haja incorregut amb motiu de la tramitació oficial de la sol·licitud i en eventuals procediments d'oposició.  
No seran considerades les despeses relacionades amb altres patents de l'empresa o amb el registre de marques comercials o dissenys industrials.  
b) Adquisició de patents i llicències: costos de coneixements tècnics i patents adquirits o obtinguts per llicència de fonts externes a preu de mercat, sempre que l'operació s'haja realitzat en condicions de plena competència.  
Per a aquest concepte no es consideraran subvencionables les quantitats satisfetes a persones, entitats o empreses vinculades amb l'empresa beneficiària, entenent per tals les que responguen a la definició de l'article 68.2 del Reglament de la Llei general de subvencions, aprovat per Reial decret 887/2006, de 21 de juliol.  
c) Personal propi: despeses del personal investigador, del personal tècnic i del personal auxiliar (salari brut, i cost de la Seguretat Social a càrrec de l'empresa) empleats en centres de treball de la Comunitat Valenciana, durant el temps en què estiguen dedicats al projecte d'investigació i desenvolupament.  
Es limita el cost horari del personal propi subvencionable a 40 euros/hora com a màxim.  
d) Materials: costos de matèries primeres i altres aprovisionaments de naturalesa consumible que es deriven directament de l'activitat d'investigació i desenvolupament.  
e) Despeses d'amortització de l'instrumental i equipament de plantes pilot ja existents l'ús del qual siga necessari per al desenvolupament del projecte. També, quan el projecte supose el desenvolupament de prototips o plantes pilot experimentals de demostració, el cost d'amortització de l'instrumental i l'equipament que s'integre en el desenvolupament previst.  
Les amortitzacions podran subvencionar-se sempre que es complisquen les condicions següents:  
- Que els càlculs d'amortització s'efectuen de conformitat amb les normes de comptabilitat pertinents.  
- Que la despesa es referisca exclusivament a la seua utilització en el projecte durant el període subvencionable.  
- Que els béns amortitzats estiguen instal·lats en centres de treball de la Comunitat Valenciana.  
- Que el cost d'adquisició del bé estiga degudament justificat per documents de valor probatori equivalent al de factures.  
- Que els actius depreciats no s'hagen adquirit amb ajuda de subvencions públiques ni l'adquisició haja sigut objecte de cofinançament per part dels Fons Estructurals i d'Inversió (FEIE).  
En cap cas es consideraran despeses subvencionables els impostos indirectes quan siguen susceptibles de recuperació o compensació ni els impostos sobre la renda.  
En cap cas les empreses beneficiàries podran presentar com a costos subvencionables els derivats de la contractació amb altres empreses integrants del consorci.  
  
G. Instrucció i avaluació de sol·licituds. Criteris d'avaluació  
La Comissió concedirà una puntuació idèntica a cada un dels projectes presentats per les empreses integrants del consorci. Un projecte només podrà ser recolzat quan la puntuació obtinguda en l'avaluació siga superior a 50 punts i sempre que se superen els llindars indicats en cada un dels apartats del següent barem. Seran criteris d'avaluació:  
  
1. Qualitat del projecte. Màxim: 30 punts. Llindar mínim: 13 punts.  
  
- Grau d'avanç: 0-20 punts.  
Es valorarà l'avanç en el coneixement cientificotecnològic o la seua aplicació, que suposa el projecte respecte a l'estat de l'art actual. Un projecte amb un grau d'avanç igual a zero no serà considerat com d'R+D; i, per tant, serà denegat.  
- Metodologia i pla de treball: 0-5 punts.  
Es valorarà la qualitat del pla de treball i de la metodologia prevista per al seu desenvolupament.  
- Pressupost el projecte: 0-5 punts.  
Es valorarà l'adequació del pressupost del projecte als objectius previstos i als mitjans requerits per a la seua correcta execució.  
2. Viabilitat tècnica. Màxim: 30 punts. Llindar mínim: 15 punts.  
  
- Capacitat i experiència de l'equip de treball de les empreses que participa en el projecte: 0-10 punts.  
Es valorarà que les persones que participen en el projecte disposen de titulació adequada amb experiència consolidada en R+D.  
- Adequació de recursos implicats en l'execució del projecte: 0-10 punts.  
Es valorarà que el conjunt de recursos interns i externs dedicats al projecte siguen adequats per a dur-lo a terme. Quan no existisca en la pròpia empresa capacitat suficient per a escometre les tasques d'R+D, es valorarà la contractació amb Centres d'Investigació o serveis externs qualificats.  
- Equilibri i complementarietat del consorci: 0-10 punts.  
Es valorarà la capacitat de les diferents empreses per a atendre distints aspectes del projecte segons les seues capacitats i competències i amb una distribució adequada de tasques segons el pes relatiu de cadascuna.  
3. Resultats/impacte esperable del projecte. Màxim: 30 punts - Llindar mínim: 10 punts.  
- Impacte econòmic, social i mediambiental del projecte: 0-15 punts  
  
Es contempla l'impacte del projecte valorant resultats en la triple dimensió de la responsabilitat social empresarial: previsions d'internacionalització, increment en les vendes, millora de la competitivitat i creació d'ocupació; orientació cap a la salut i millora de qualitat de vida, col·lectius desafavorits; alineació amb les prioritats temàtiques Climate KIC.  
- Projectes que s'enquadren en les mesures de la RIS3 CV de qualitat de vida, desenvolupament de productes i entorns personalitzats, processos de fabricació avançats i nous sistemes industrials, o sostenibilitat. 0 - 5 punts.  
- Efecte d'arrossegament: 0-5 punts.  
Es valorarà l'efecte arrossegament del projecte, en el sentit de la possible repercussió dels seus resultats en un ampli col·lectiu d'empreses en què puga provocar actuacions tendents a fer seus, emular o basar-se en els èxits del projecte en futures actuacions.  
- Projectes els resultats dels quals siguen prototips pròxims al mercat compresos entre els nivells TRL 5 i TRL 7. 0-5 punts.  
- Projectes el desenvolupament dels quals s'efectue a partir de patents existents o tinguen com a resultat una nova patent. 0-5 punts.  
4. Característiques del sol·licitant. Màxim: 10 punts.  
a) Alguna de les empreses integrants del consorci disposa d'un certificat o distintiu empresarial en matèria d'igualtat, o com a entitat col·laboradora en igualtat d'oportunitats entre dones i hòmens, o qualsevol altre anàleg de caràcter oficial: 0 - 4 punts.   
b) Activitat principal dels integrants del consorci alineada amb les prioritats temàtiques de la Comunitat per al Coneixement i la Innovació del Clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), valorant els projectes empresarials amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 0 - 3 punts.  
c) Percentatge de persones amb diversitat funcional, sobre el total de la plantilla dels integrants del consorci, per damunt del mínim legal exigible. 0 - 3 punts.  
  
  
ANNEX III  
Ajudes per a projectes d'Innovació de Pime.   
Actuació d'Innovació de producte (INNOVAProD-CV)  
  
A més de les condicions generals establides en les bases reguladores i en la resolució de convocatòria, seran aplicables per a aquest programa les condicions indicades tot seguit.  
  
A. Objecte  
Projectes d'Innovació en el desenvolupament de nous productes que tinguen resultats tangibles al final del termini d'execució del projecte.  
  
B. Actuacions susceptibles de suport  
1. Seran subvencionables els projectes d'Innovació de producte plantejats en la memòria presentada pels sol·licitants sempre que reunisquen els requisits previstos en l'article 32 de les bases reguladores.  
2. Els projectes tindran com a objectiu el desenvolupament i fabricació de nous productes o una millora significativa dels ja fabricats per l'empresa sol·licitant.  
Un producte tindrà la consideració de nou o millorat, quan supose una modificació significativa en les seues característiques o en l'ús a què es destina. Inclou les millores significatives d'especificacions tècniques, de components i materials, de programes informàtics integrats, del disseny, de la facilitat d'ús o altres característiques funcionals.  
  
El resultat final del projecte susceptible de suport, haurà de concretar-se en la fabricació del producte o en l'obtenció d'un prototip provat en un entorn real. No s'admeten la mera adquisició de béns d'equip no vinculada a un projecte de desenvolupament d'un nou producte.  
  
Entre altres, no tenen la consideració de producte nou o millorat:  
  
- Les adaptacions a necessitats de clients que no representen característiques significativament diferents dels ja oferits per l'empresa.  
  
- Els canvis que no modifiquen la funció, la utilització prevista o les característiques tècniques d'un bé o servei.  
- Els canvis periòdics, estacionals o de temporada, així com les modificacions formals de productes ja existents per a diferenciar-los d'altres de similars, encara que les modificacions esmentades puguen representar millores.  
- La preparació de col·leccions i mostraris.  
- Els esforços rutinaris per a millorar la qualitat de productes.  
  
C. Requisits generals dels projectes  
1. L'IVACE subvencionarà els projectes d'innovació de producte concretats en la memòria presentada pels sol·licitants sempre que reunisquen els requisits previstos en l'article 32 de les bases reguladores.  
  
2. El projecte haurà de significar un nou desenvolupament per al sol·licitant i, per tant no realitzat amb anterioritat.  
3. El pressupost subvencionable del projecte, calculat com a suma dels imports susceptibles de subvenció, haurà de ser igual o superior als 15.000 euros, per la qual cosa no seran presos en consideració els projectes amb un pressupost menor.  
4. Els projectes hauran d'iniciar-se després de l'1 de gener de 2017.  
  
5. Les inversions subvencionades hauran de mantindre's inalterables durant els cinc anys següents al pagament de la subvenció. Aquest requisit s'incomplirà si s'incorre en qualsevol de les circumstàncies següents:  
a) El cessament ?excepte en els casos de fallida no fraudulenta- o la relocalització de l'activitat productiva fora de la Comunitat Valenciana.  
b) El canvi en la titularitat de la inversió que proporcione a una empresa o un organisme públic un avantatge indegut.  
c) Un canvi substancial que afecte la naturalesa, els objectius o les condicions d'execució, del projecte de manera que es menyscaben els seus objectius originals.  
6. Només podrà presentar-se un projecte d'Innovació de producte (INNOVAProD-CV) per empresa sol·licitant.  
7. El projecte haurà d'executar-se en el marc d'un desenvolupament sostenible i de foment de la conservació, protecció i millora del medi ambient i comptar amb un certificat que declare la no-afecció del projecte a la denominada Xarxa Natura, espai físic d'especial protecció mediambiental configurat així per la Unió Europea. La tramitació per a obtindre el mencionat certificat la realitzarà l'IVACE basant-se en la informació del projecte aportada per l'empresa sol·licitant.  
  
D. Empreses beneficiàries  
1. Podran sol·licitar aquestes ajudes les pimes que compten amb almenys dos treballadors consignats en el rebut de liquidació de cotitzacions (TC1), corresponent al segon mes anterior a la data de sol·licitud d'ajuda, i estiguen enquadrades en les divisions de CNAE definides en les bases reguladores, que no incórreguen en cap de les prohibicions que s'estableixen en l'article 13.2 de la Llei 38/2003, de 17 de novembre, i que complisquen amb la resta de requisits establits en els articles 4 i 31 de les bases reguladores.  
2. Als efectes de la present convocatòria, es considerarà pime l'entitat les característiques del qual s'ajusten al que disposa en l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda amb el mercat interior en aplicació dels articles 107 i 108 del Tractat (DO L 187 de 26.06.2014).  
  
E. Característiques de l'ajuda  
1. L'ajuda consistirà en una subvenció del 25 % sobre el cost considerat com subvencionable del projecte. Per als projectes el pressupost subvencionable dels quals supere els 175.000 euros, es limitarà a aquesta quantitat l'import considerat com a base per a calcular la subvenció.  
2. Les ajudes subjectes al present programa podran acumular-se amb altres ajudes subjectes al règim de minimis, sempre que es tracte d'ajudes per a costos subvencionables diferents dels del projecte presentat davant de l'IVACE. L'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. Als efectes de la present convocatòria, s'entendrà per única empresa la definició establida en l'apartat 2 de l'article 2 del Reglament (CE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis. Per a les empreses que realitzen per compte d'altri operacions de transport de mercaderies per carretera, caldrà ajustar-se als límits i condicions de l'article 3, apartats 2 i 3 de la disposició esmentada.  
  
F. Costos subvencionables  
Del pressupost plantejat en la memòria presentada pels sol·licitants es consideraran com a despeses subvencionables únicament les que es defineixen tot seguit i amb les limitacions establides en l'article 33 de les bases reguladores.  
a) Serveis externs:  
a.1) Serveis de consultoria i assistència tècnica ?dels indicats tot seguit- per al desenvolupament, la millora de característiques i posada en producció de nous productes: enginyeria, consultoria tècnica, contractació amb centres d'investigació, disseny, contractació de serveis de laboratoris d'assaig inclosos els necessaris per a marcat CE o altres formes d'homologació o normalització de productes. Perquè la proposta siga viable el cost subvencionable en el concepte de serveis externs haurà de ser com a mínim la menor de les quantitats següents: 20 % del cost subvencionable o 35.000 euros. No es consideren en aquesta tipologia de costos els serveis de proveïdors de béns d'equip si no es justifica prou en la sol·licitud, i es documenta posteriorment en la justificació de l'ajuda, que el servei pressupostat com a consultoria és independent del subministrament realitzat.  
a.2) Registre de patents, marques, models d'utilitat i dissenys industrials, així com marcat CE i altres formes d'homologació. Únicament seran elegibles les despeses relacionats amb registres i homologacions derivats de l'execució del projecte de nou desenvolupament. Per tant, no seran considerades les despeses associades amb altres productes de l'empresa.  
b) Adquisició d'actius immaterials:  
b.1) Adquisició de patents i llicències: costos de coneixements tècnics i patents adquirits o obtinguts per llicència de fonts externes a preu de mercat, sempre que l'operació s'haja realitzat en condicions de plena competència.  
Per a aquest concepte no es consideraran subvencionables les quantitats satisfetes a persones, entitats o empreses vinculades amb l'empresa beneficiària, entenent per tals les que responguen a la definició de l'article 68.2 del Reglament de la Llei general de subvencions, aprovat per Reial decret 887/2006, de 21 de juliol.  
b.2) Programari relacionat amb el desenvolupament dels nous productes.  
c) Personal propi: despeses de personal tècnic que participe en el projecte. Es limita el cost horari de personal propi subvencionable a 40 euros/hora com a màxim. Als efectes de concessió l'import màxim admissible en aquest concepte serà el que resulte menor dels següents: un 20 % de la resta de costos subvencionables o 20.000 euros.  
d) Adquisició d'actius materials: adquisició ?o adaptació- i posada en marxa de béns d'equip necessàriament relacionats amb la posada en producció de nous productes acords a la convocatòria, i béns d'equip i serveis necessaris per a l'elaboració d'un prototip verificable de la solució desenvolupada. No es consideraran subvencionables costos de motles i matrius.  
En cap cas es consideraran despeses subvencionables els impostos indirectes quan siguen susceptibles de recuperació o compensació ni els impostos sobre la renda.  
  
G. Instrucció i avaluació de sol·licituds. Criteris d'avaluació  
Un projecte només podrà ser recolzat quan la puntuació obtinguda en l'avaluació siga superior a 50 punts i sempre que se superen els llindars indicats en cada un dels apartats del següent barem. Seran criteris d'avaluació:  
1. Qualitat del projecte. Màxim: 50 punts. Llindar mínim: 20 punts.  
  
- Grau de novetat i complexitat del projecte: 0-20 punts.  
Es valorarà el grau de novetat i millora que introdueix el projecte en l'àmbit dels productes habituals de l'empresa i del sector a què pertany.  
  
- Grau de definició, pla de treball i pressupost: 0-15 punts.  
Es valorarà el grau de definició i claredat del projecte, el pla de treball i l'adequació del pressupost als objectius previstos per a la seua correcta execució.  
- Metodologia i integració de recursos: 0-15 punts.  
Es valorarà que les propostes integren en el projecte diferents disciplines/tècniques/metodologies les aportacions del qual puguen millorar el producte desenvolupat.  
2. Viabilitat tècnica. Màxim: 20 punts. Llindar mínim: 5 punts.  
  
- Capacitat i experiència de l'equip de treball que participa en el projecte: 0-20 punts.  
Es valorarà l'adequació de recursos per mitjà de la capacitat i experiència consolidada dels recursos externs i del personal de l'empresa que participa en el projecte  
3. Resultats/impacte esperable del projecte. Màxim: 20 punts - Llindar mínim: 5 punts.  
- Impacte econòmic dels resultats del projecte: 0-10 punts.  
S'avaluarà la repercussió econòmica prevista per l'aplicació del resultat del projecte, valorant especialment les previsions d'internacionalització, increment en les vendes, millora de la competitivitat de l'empresa i creació d'ocupació.  
- Complementarietat amb altres iniciatives en matèria d'R+D+I: 0-5 punts.  
Es valorarà si el projecte és conseqüència, o complementa, accions en matèria d'R+D+I empreses per l'empresa.  
- Alineació amb polítiques mediambientals: 0-5 punts.  
Es valorarà que la posada en marxa dels nous productes contemple mesures de respecte mediambiental com ecodisseny, ús eficient de recursos, reutilització i valoració de residus i subproductes.   
  
4. Característiques del sol·licitant. Màxim: 10 punts.  
- El sol·licitant compta amb un Pla d'Igualtat d'Oportunitats encara que no li siga exigible per la normativa vigent. 0 - 4 punts.  
- L'activitat principal de l'empresa està alineada amb les prioritats temàtiques de la Comunitat per al Coneixement i la Innovació del Clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), valorant els projectes empresarials amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 0 - 3 punts.  
- Percentatge de persones amb diversitat funcional, sobre el total de la plantilla, per damunt del mínim legal exigible. 0 - 3 punts.  
  
  
ANNEX IV  
Ajudes per a projectes d'Innovació de Pime.   
Actuació d'Innovació de procés (INNOVAProC-CV).  
  
A més de les condicions generals establides en les bases reguladores i en la resolució de convocatòria, seran aplicables per a aquest programa les condicions indicades tot seguit.  
  
A. Objecte  
Projectes d'Innovació per al desenvolupament de nous processos que tinguen resultats tangibles al final del termini d'execució del projecte.  
  
B. Actuacions susceptibles de suport  
1. Seran subvencionables els projectes d'Innovació de procés plantejats en la memòria presentada pels sol·licitants sempre que reunisquen els requisits previstos en l'article 32 de les bases reguladores.  
2. Els projectes consistiran en la realització d'accions davall una d'aquestes tipologies:  
a) projectes de millora continua de la productivitat basats en l'aplicació mètodes i tècniques tipus Lean Manufacturing.  
b) projectes de canvis en processos que deriven en la implantació de mesures per a fomentar l'ecoeficiència:  
- Canvis en processos per a l'obtenció de productes i serveis basats en l'ecodisseny i la servitització.  
- Canvis de processos que suposen la incorporació de tecnologies i processos ecoeficients.  
- Canvis en processos per a ús eficient de recursos, la reutilització i valorització de residus, classificació de subproductes, i simbiosi industrial.  
Serà necessari que la proposta definisca un projecte de readaptació de processos per a implementar aquest tipus de mesures. No es consideren susceptibles de suport en aquesta convocatòria projectes d'inversió en equipament, actualització tecnològica de procés, ni d'eficiència energètica.  
  
C. Requisits generals dels projectes  
1. L'IVACE subvencionarà els projectes d'innovació de procés concretats en la memòria presentada pels sol·licitants sempre que reunisquen els requisits previstos en l'article 32 de les bases reguladores.  
2. El pressupost subvencionable del projecte, calculat com a suma dels imports susceptibles de subvenció, haurà de ser igual o superior als 12.000 euros, per la qual cosa no seran presos en consideració els projectes amb un pressupost menor.  
3. Els projectes hauran d'iniciar-se després de l'1 de gener de 2017.  
  
4. Les inversions subvencionades hauran de mantindre's inalterables durant els cinc anys següents al pagament de la subvenció. Aquest requisit s'incomplirà si s'incorre en qualsevol de les circumstàncies següents:  
a) El cessament ?excepte en els casos de fallida no fraudulenta- o la relocalització de l'activitat productiva fora de la Comunitat Valenciana.  
b) El canvi en la titularitat de la inversió que proporcione a una empresa o un organisme públic un avantatge indegut.  
c) Un canvi substancial que afecte la naturalesa, els objectius o les condicions d'execució, del projecte de manera que es menyscaben els seus objectius originals.  
5. Només podrà presentar-se un projecte d'Innovació de procés (INNOVAProC-CV) per empresa sol·licitant.  
6. El projecte haurà d'executar-se en el marc d'un desenvolupament sostenible i de foment de la conservació, protecció i millora del medi ambient i comptar amb un certificat que declare la no-afecció del projecte a la denominada Xarxa Natura, espai físic d'especial protecció mediambiental configurat així per la Unió Europea. La tramitació per a obtindre el mencionat certificat la realitzarà l'IVACE basant-se en la informació del projecte aportada per l'empresa sol·licitant.  
  
D. Empreses beneficiàries  
1. Podran sol·licitar aquestes ajudes les pimes que compten amb almenys dos treballadors consignats en el rebut de liquidació de cotitzacions (TC1), corresponent al segon mes anterior a la data de sol·licitud d'ajuda, i estiguen enquadrades en les divisions de CNAE definides en les bases reguladores, que no incórreguen en cap de les prohibicions que s'estableixen en l'article 13.2 de la Llei 38/2003, de 17 de novembre, i que complisquen amb la resta de requisits establits en els articles 4 i 31 de les bases reguladores.  
2. Als efectes de la present convocatòria, es considerarà pime l'entitat les característiques del qual s'ajusten al que disposa en l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda amb el mercat interior en aplicació dels articles 107 i 108 del Tractat (DO L 187 de 26.06.2014).  
  
E. Característiques de l'ajuda  
1. L'ajuda consistirà en una subvenció del 25 % sobre el cost considerat com a subvencionable del projecte. Per als projectes el pressupost subvencionable dels quals supere els 175.000 euros es limitarà a aquesta quantitat l'import considerat com a base per a calcular la subvenció.  
2. Les ajudes subjectes al present programa podran acumular-se amb altres ajudes subjectes al règim de minimis, sempre que es tracte d'ajudes per a costos subvencionables diferents dels del projecte presentat davant de l'IVACE. L'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. Als efectes de la present convocatòria, s'entendrà per única empresa la definició establida en l'apartat 2 de l'article 2 del Reglament (CE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis. Per a les empreses que realitzen per compte d'altri operacions de transport de mercaderies per carretera, caldrà ajustar-se als límits i condicions de l'article 3, apartats 2 i 3 de la disposició esmentada.  
  
F. Costos subvencionables  
Del pressupost plantejat en la memòria presentada pels sol·licitants es consideraran com a despeses subvencionables únicament les que es defineixen tot seguit, i amb les limitacions establides per a cada un d'ells en la present resolució i en l'article 33 de les bases reguladores:  
  
a) Serveis externs: serveis de consultoria i enginyeria per a implantació de mesures en els àmbits esmentats en l'apartat B d'aquest annex. Per a projectes de canvis de processos es contemplaran en aquest apartat també estudis de viabilitat tecnicoeconòmica, així com costos d'assajos i tramitacions necessàries per a certificacions mediambientals. Perquè la proposta siga viable el cost subvencionable en el concepte de serveis externs haurà de ser com a mínim la menor de les quantitats següents: 25 % del cost subvencionable o 43.750 euros.  
  
b) Adquisició d'actius immaterials: únicament per al desenvolupament de projectes de millora contínua seran elegibles programari de control, captació de dades, indicadors i quadres de comandament relacionats amb el desenvolupament del projecte. No es considerarà elegible l'adquisició i implantació de programari de gestió tipus ERP.  
c) Personal propi: despeses de personal tècnic que participe en el projecte. Es limita el cost horari de personal propi subvencionable a 40 euros/hora com a màxim. Als efectes de concessió l'import màxim admissible en aquest concepte als efectes de concessió serà el que resulte menor dels següents: un 20 % de la resta de costos subvencionables o 20.000 euros.  
d) Adquisició d'actius materials. Per al desenvolupament d'un projecte de millora contínua seran elegibles inversions en sensorització i automatització, i comunicacions per al control de la producció, així com l'adaptació dels equips productius necessaris. Per a accions en l'àmbit de canvis en processos seran elegibles adaptacions i modificacions de béns d'equip relacionats amb el projecte d'innovació. No serà elegible en aquesta tipologia de costos l'adquisició de maquinari ni inversions en prototips.  
En cap cas, no es consideraran despeses subvencionables els impostos indirectes quan siguen susceptibles de recuperació o compensació ni els impostos sobre la renda.  
  
G. Instrucció i avaluació de sol·licituds. Criteris d'avaluació  
Un projecte només podrà ser recolzat quan la puntuació obtinguda en l'avaluació siga superior a 50 punts i sempre que se superen els llindars indicats en cada un dels apartats del següent barem. Seran criteris d'avaluació:  
1. Qualitat del projecte. Màxim: 50 punts. Llindar mínim: 20 punts.  
  
- Grau de novetat i complexitat del projecte: 0-20 punts.  
Es valorarà el grau d'intervenció en processos de l'acció proposada, així com l'aplicació combinada de diferents tècniques i ferramentes per a millorar-los de la manera més completa i efectiva.  
- Grau de definició i claredat dels objectius del projecte: 0-15 punts.  
  
S'avaluarà el grau de definició dels objectius i de maduresa de la proposta.   
- Metodologia, pla de treball i adequació pressupost: 0-15 punts.  
  
Es valorarà la qualitat del pla de treball i l'adequació del pressupost del projecte als objectius previstos per a la seua correcta execució.  
  
2. Viabilitat tècnica. Màxim: 20 punts. Llindar mínim: 5 punts.  
  
- Capacitat i experiència de l'equip de treball que participa en el projecte: 0-20 punts.  
Es valorarà l'adequació de recursos per mitjà de la capacitat i experiència consolidada dels recursos externs i del personal de l'empresa que participa en el projecte  
3. Resultats/impacte esperable del projecte. Màxim: 20 punts - Llindar mínim: 7 punts.  
- Impacte econòmic dels resultats del projecte: 0-10 punts.  
S'avaluarà la repercussió econòmica prevista per l'aplicació del resultat del projecte, millora de la competitivitat de l'empresa i creació d'ocupació.  
- Alineació amb polítiques mediambientals: 0-10 punts.  
Es valoraran els projectes que afavorisquen la posada en marxa de mesures de protecció mediambiental com ecodisseny, simbiosi industrial, aprofitament de recursos, reutilització i valoració de residus.  
  
4. Característiques del sol·licitant. Màxim: 10 punts.  
- El sol·licitant compta amb un Pla d'Igualtat d'Oportunitats encara que no li siga exigible per la normativa vigent. 0 - 4 punts.  
- L'activitat principal de l'empresa està alineada amb les prioritats temàtiques de la Comunitat per al Coneixement i la Innovació del Clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), valorant els projectes empresarials amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 0 - 3 punts.  
- Percentatge de persones amb diversitat funcional, sobre el total de la plantilla, per damunt del mínim legal exigible. 0 - 3 punts.  
  
  
ANNEX V  
Ajudes per a projectes d'Innovació de Pime.   
Actuació d'Adaptació a la indústria 4.0 (INNOVAi4.0-CV)  
  
A més de les condicions generals establides en les bases reguladores i en la resolució de convocatòria, seran aplicables per a aquest programa les condicions indicades tot seguit.  
  
A. Objecte  
Projectes de transformació digital per a la implantació de la indústria 4.0 que tinguen resultats tangibles al final del termini d'execució del projecte.  
  
B. Actuacions susceptibles de suport  
1. Seran subvencionables els projectes d'adaptació a la indústria 4.0 plantejats en la memòria presentada pels sol·licitants sempre que reunisquen els requisits previstos en l'article 32 de les bases reguladores.  
  
2. Els projectes contemplaran la transformació de pimes manufactureres cap a un model productiu de fabricació avançada per mitjà de la incorporació de noves tecnologies digitals i aplicacions, o la integració d'altres prèviament existents en l'empresa sobre les quals es realitzaran les adaptacions que es requerisquen, però que necessàriament hauran de tindre com a resultat la posada en marxa de noves solucions que incorporen aquestes tres característiques:  
- Digitalització del món real (línia productiva, producte, ferramentes, robots, operaris, etc.), amb la captura massiva i en temps real de les dades.  
- Transmissió de la informació digital al llarg de la cadena de valor.  
  
- Processament massiu de les dades i la seua anàlisi intel·ligent, que permetrà actuacions basant-se en la informació obtinguda.  
  
C. Requisits generals dels projectes  
1. L'IVACE subvencionarà els projectes d'innovació concretats en la memòria presentada pels sol·licitants sempre que reunisquen els requisits previstos en l'article 32 de les bases reguladores.  
2. El pressupost subvencionable del projecte, calculat com a suma dels imports susceptibles de subvenció, haurà de ser igual o superior als 30.000 euros, per la qual cosa no seran presos en consideració els projectes amb un pressupost menor.  
  
3. Els projectes hauran d'iniciar-se després de l'1 de gener de 2017.  
  
4. Les inversions subvencionades hauran de mantindre's inalterables durant els cinc anys següents al pagament de la subvenció. Aquest requisit s'incomplirà si s'incorre en qualsevol de les circumstàncies següents:  
a) El cessament ?excepte en els casos de fallida no fraudulenta- o la relocalització de l'activitat productiva fora de la Comunitat Valenciana.  
b) El canvi en la titularitat de la inversió que proporcione a una empresa o un organisme públic un avantatge indegut.  
c) Un canvi substancial que afecte la naturalesa, els objectius o les condicions d'execució, del projecte de manera que es menyscaben els seus objectius originals.  
5. Només podrà presentar-se un projecte d'adaptació a la indústria 4.0 (INNOVAi4.0-CV) per empresa sol·licitant.  
6. El projecte haurà d'executar-se en el marc d'un desenvolupament sostenible i de foment de la conservació, protecció i millora del medi ambient i comptar amb un certificat que declare la no-afecció del projecte a la denominada Xarxa Natura, espai físic d'especial protecció mediambiental configurat així per la Unió Europea. La tramitació per a obtindre el mencionat certificat la realitzarà l'IVACE basant-se en la informació del projecte aportada per l'empresa sol·licitant.  
  
D. Empreses beneficiàries  
1. Podran sol·licitar aquestes ajudes les pimes que compten amb almenys dos treballadors consignats en el rebut de liquidació de cotitzacions (TC1), corresponent al segon mes anterior a la data de sol·licitud d'ajuda, que estiguen enquadrades en les divisions de CNAE definides en les bases reguladores, que no incórreguen en cap de les prohibicions que s'estableixen en l'article 13.2 de la Llei 38/2003, de 17 de novembre, i que complisquen amb la resta de requisits establits en els articles 4 i 31 de les bases reguladores.  
2. Als efectes de la present convocatòria, es considerarà pime l'entitat les característiques del qual s'ajusten al que disposa en l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda amb el mercat interior en aplicació dels articles 107 i 108 del Tractat (DO L 187 de 26.06.2014).  
  
E. Característiques de l'ajuda  
1. L'ajuda consistirà en una subvenció del 25 % sobre el cost considerat com subvencionable del projecte. Per als projectes el pressupost subvencionable dels quals supere els 250.000 euros es limitarà a aquesta quantitat l'import considerat com a base per a calcular la subvenció.  
2. Les ajudes subjectes al present programa podran acumular-se amb altres ajudes subjectes al règim de minimis, sempre que es tracte d'ajudes per a costos subvencionables diferents dels del projecte presentat davant de l'IVACE. L'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. Als efectes de la present convocatòria, s'entendrà per única empresa la definició establida en l'apartat 2 de l'article 2 del Reglament (CE) NÚM. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis. Per a les empreses que realitzen per compte d'altri operacions de transport de mercaderies per carretera, caldrà ajustar-se als límits i condicions de l'article 3, apartats 2 i 3 de la disposició esmentada.  
  
F. Costos subvencionables  
Del pressupost plantejat en la memòria presentada pels sol·licitants es consideraran com a despeses subvencionables únicament les que es defineixen tot seguit, i amb les limitacions establides per a cada un d'ells en la present resolució i en l'article 33 de les bases reguladores:  
  
a) Serveis externs: serveis de consultoria i enginyeria en àrees de ciberseguretat, informàtica en núvol, dades massives i anàlisi, robòtica, realitat augmentada, visió artificial, sensorització, disseny i fabricació additiva i de comunicació per a la connectivitat de sistemes. Serveis de consultoria per a disseny de processos digitals. Perquè la proposta siga viable, el cost subvencionable en el concepte de serveis externs haurà de ser com a mínim la menor de les quantitats següents: 15 % del cost subvencionable o 37.500 euros.  
b) Actius immaterials: desenvolupament de programari a mesura, adquisició de noves llicències, o davall la modalitat de pagament per ús, que formen part dels projectes previstos en l'apartat B.2 del present annex V, incloent-hi per a tots ells els costos d'implantació: aplicacions de gestió empresarial, solucions de dades massives i anàlisi, informàtica en núvol, ciberseguretat, així com programari de comunicacions per a facilitar el funcionament de les solucions que integren el projecte.  
c) Personal propi: despeses de personal tècnic que participe en el projecte. Es limita el cost horari de personal propi subvencionable a 40 euros/hora com a màxim. Als efectes de concessió l'import màxim admissible en aquest concepte serà el que resulte menor dels següents: un 20 % de la resta de costos subvencionables o 20.000 euros.  
d) Actius materials: inversions per a l'adquisició i posada en marxa de maquinari, equips de telecomunicació, sistemes embeguts, sensors, robots, dispositius electrònics per a aplicacions de realitat augmentada, visió artificial i automatització avançada, equips per a fabricació additiva; adaptació d'equips productius necessaris per a la implementació de les solucions proposades. No es consideraran subvencionables servidors, ordinadors personals i perifèrics, per a la seua utilització en aplicacions de gestió.  
En cap cas, no es consideraran despeses subvencionables els impostos indirectes quan siguen susceptibles de recuperació o compensació ni els impostos sobre la renda.  
  
G. Instrucció i avaluació de sol·licituds. Criteris d'avaluació  
Un projecte només podrà ser recolzat quan la puntuació obtinguda en l'avaluació siga superior a 50 punts i sempre que se superen els llindars indicats en cada un dels apartats del següent barem. Seran criteris d'avaluació:  
1. Qualitat del projecte. Màxim: 50 punts. Llindar mínim: 20 punts.  
  
- Grau de novetat i complexitat del projecte: 0 - 20 punts.  
Es valorarà el grau d'integració de la cadena de valor horitzontal i vertical, així com la diversitat de tecnologies habilitadores utilitzades.  
- Grau de definició i claredat dels objectius del projecte: 0 - 15 punts.  
S'avaluarà el grau de definició dels objectius i de maduresa de la proposta.   
- Metodologia, pla de treball i adequació pressupost: 0 - 15 punts.  
  
Es valorarà la qualitat del pla de treball i l'adequació del pressupost del projecte als objectius previstos per a la seua correcta execució.  
2. Viabilitat tècnica. Màxim: 20 punts. Llindar mínim: 5 punts.  
  
- Capacitat i experiència de l'equip de treball que participa en el projecte: 0 - 20 punts.  
Es valorarà la capacitat i experiència consolidada dels recursos externs i del personal de l'empresa que participa en el projecte.  
3. Resultats/impacte esperable del projecte. Màxim: 20 punts - Llindar mínim: 7 punts.  
- Impacte econòmic dels resultats del projecte: 0 - 15 punts.  
S'avaluarà la repercussió econòmica prevista per l'aplicació del resultat del projecte, valorant especialment les previsions d'internacionalització, increment en les vendes, millora de la competitivitat de l'empresa i creació d'ocupació.  
- Alineació amb polítiques mediambientals: 0 - 5 punts.  
Es valoraran els projectes que afavorisquen la posada en marxa de mesures per al control de processos contribuint amb això a la reducció de consums i eficiència energètica.  
4. Característiques del sol·licitant. Màxim: 10 punts.  
- El sol·licitant compta amb un Pla d'Igualtat d'Oportunitats encara que no li siga exigible per la normativa vigent. 0 - 4 punts.  
- L'activitat principal de l'empresa està alineada amb les prioritats temàtiques de la Comunitat per al Coneixement i la Innovació del Clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), valorant els projectes empresarials amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 0 - 3 punts.  
- Percentatge de persones amb diversitat funcional, sobre el total de la plantilla, per damunt del mínim legal exigible. 0 - 3 punts.  
  
  
ANNEX VI  
Ajudes per a projectes d'Innovació de Pime.   
Actuació d'Innovació en TEIC (INNOVATeiC-CV)  
  
A més de les condicions generals establides en les bases reguladores i en la resolució de convocatòria, seran aplicables per a aquest programa les condicions indicades tot seguit.  
  
A. Objecte  
Projectes d'Innovació en el desenvolupament de solucions TEIC, que tinguen resultats tangibles al final del termini d'execució del projecte.  
  
B. Actuacions susceptibles de suport  
1. Seran subvencionables els projectes d'Innovació en TEIC plantejats en la memòria presentada pels sol·licitants sempre que reunisquen els requisits previstos en l'article 32 de les bases reguladores.  
2. Els projectes tindran com a objectiu el desenvolupament de solucions innovadores en l'àmbit de les tecnologies de la informació, de l'electrònica i de les comunicacions, l'aplicació del qual puga estendre's a diversos usuaris i no es tracte, per tant, de solucions a mida.  
El resultat final del projecte haurà de concretar-se en noves aplicacions, dispositius o, solucions, preparades per a la seua comercialització. S'admetran igualment noves versions d'aplicacions, dispositius i solucions existents, sempre que incorporen noves funcionalitats respecte a versions anteriors d'aquelles.  
Les solucions que requerisquen un procés de personalització es podrà considerar que es troben preparades per a la seua comercialització, quan aquest procés no supose la incorporació de noves funcionalitats i la personalització siga una de les característiques del producte i estiga prevista en les condicions de la seua comercialització.  
  
C. Requisits generals dels projectes  
1. L'IVACE subvencionarà els projectes d'innovació concretats en la memòria presentada pels sol·licitants sempre que reunisquen els requisits previstos en l'article 32 de les bases reguladores.  
2. El projecte significarà un nou desenvolupament per al sol·licitant i, per tant, no realitzat amb anterioritat.  
3. El pressupost subvencionable del projecte, calculat com a suma dels imports susceptibles de subvenció, haurà de ser igual o superior als 15.000 euros, per la qual cosa no seran presos en consideració els projectes amb un pressupost menor.  
4. Els projectes hauran d'iniciar-se després de l'1 de gener de 2017.  
  
5. Les inversions subvencionades hauran de mantindre's inalterables durant els cinc anys següents al pagament de la subvenció. Aquest requisit s'incomplirà si s'incorre en qualsevol de les circumstàncies següents:  
a) El cessament ?excepte en els casos de fallida no fraudulenta- o la relocalització de l'activitat productiva fora de la Comunitat Valenciana.  
b) El canvi en la titularitat de la inversió que proporcione a una empresa o un organisme públic un avantatge indegut.  
c) Un canvi substancial que afecte la naturalesa, els objectius o les condicions d'execució, del projecte de manera que es menyscaben els seus objectius originals.  
6. Només podrà presentar-se un projecte d'innovació de TEIC (INNOVATeiC-CV) per empresa sol·licitant.  
7. El projecte haurà d'executar-se en el marc d'un desenvolupament sostenible i de foment de la conservació, protecció i millora del medi ambient i comptar amb un certificat que declare la no-afecció del projecte a la denominada Xarxa Natura, espai físic d'especial protecció mediambiental configurat així per la Unió Europea. La tramitació per a obtindre el mencionat certificat la realitzarà l'IVACE basant-se en la informació del projecte aportada per l'empresa sol·licitant.  
  
D. Empreses beneficiàries  
1. Podran sol·licitar aquestes ajudes les pimes -excepte les que desenvolupen activitats en algun del següents epígrafs K i L de la Classificació Nacional d'Activitats Econòmiques (CNAE 2009), aprovada per Reial decret 475/2007, de 13 d'abril (BOE 102, 28.04.2007)- que compten amb almenys un treballador consignat en el rebut de liquidació de cotitzacions (TC1), corresponent al segon mes anterior a la data de sol·licitud d'ajuda, que no incórreguen en cap de les prohibicions que s'estableixen en l'article 13.2. de la Llei 38/2003, de 17 de novembre, i que complisquen amb la resta de requisits establits en els articles 4 i 31 de les bases reguladores.  
2. Als efectes de la present convocatòria, es considerarà pime l'entitat les característiques del qual s'ajusten al que disposa en l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda amb el mercat interior en aplicació dels articles 107 i 108 del Tractat (DO L 187 de 26.06.2014).  
  
E. Característiques de l'ajuda  
1. L'ajuda consistirà en una subvenció del 25 % sobre el cost considerat com subvencionable del projecte. Per als projectes el pressupost subvencionable dels quals supere els 175.000 euros, es limitarà a aquesta quantitat l'import considerat com a base per a calcular la subvenció.  
2. Les ajudes subjectes al present programa podran acumular-se amb altres ajudes subjectes al règim de minimis, sempre que es tracte d'ajudes per a costos subvencionables diferents dels del projecte presentat davant de l'IVACE. L'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. Als efectes de la present convocatòria, s'entendrà per única empresa la definició establida en l'apartat 2 de l'article 2 del Reglament (CE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis. Per a les empreses que realitzen per compte d'altri operacions de transport de mercaderies per carretera, caldrà ajustar-se als límits i condicions de l'article 3, apartats 2 i 3 de la disposició esmentada.  
  
F. Costos subvencionables  
Del pressupost plantejat en la memòria presentada pels sol·licitants es consideraran com a despeses subvencionables únicament les que es defineixen tot seguit i amb les limitacions establides per a cada un d'ells en la present resolució i en l'article 33 de les bases reguladores.  
  
a) Serveis externs:  
a.1) Serveis d'assistència tècnica, consultoria i equivalents, per al desenvolupament de les noves solucions.  
a.2) Registre de drets de propietat industrial, altres registres i homologacions. Únicament seran elegibles les despeses derivats de l'execució del projecte. Per tant, no seran considerades les despeses associades amb altres productes de l'empresa.  
b) Adquisició d'actius immaterials: patents, llicències, saber fer o adquisició de llicències de programari necessàries per a ser integrades en el producte final, necessaris per als nous desenvolupaments.  
c) Personal propi: despeses de personal tècnic que participe en el projecte. Es limita el cost horari de personal propi subvencionable a 40 euros/hora com a màxim. Als efectes del càlcul de l'ajuda, es considerarà un màxim de 125.000 euros per a aquest cost subvencionable.  
d) Adquisició d'actius materials: components necessaris per al desenvolupament d'un prototip verificable quan el projecte així ho exigisca.  
  
G. Instrucció i avaluació de sol·licituds. Criteris d'avaluació  
Un projecte només podrà ser recolzat quan la puntuació obtinguda en l'avaluació siga superior a 50 punts i sempre que se superen els llindars indicats en cada un dels apartats del següent barem. Seran criteris d'avaluació:  
1. Qualitat del projecte. Màxim: 50 punts. Llindar mínim: 20 punts.  
  
- Grau de novetat i complexitat del projecte: 0-20 punts.  
Es valorarà el grau de novetat i millora que introdueix el projecte en l'àmbit dels productes habituals de l'empresa.  
- Grau de definició i claredat dels objectius del projecte: 0-15 punts.  
  
S'avaluarà el grau de definició dels objectius i de maduresa de la proposta.  
- Metodologia, pla de treball i adequació pressupost: 0-15 punts.  
  
Es valorarà la qualitat del pla de treball i l'adequació del pressupost del projecte als objectius previstos per a la seua correcta execució.  
  
2. Viabilitat tècnica. Màxim: 20 punts. Llindar mínim: 5 punts.  
  
- Capacitat i experiència de l'equip de treball que participa en el projecte: 0-20 punts.  
Es valorarà l'adequació de recursos per mitjà de la capacitat i experiència consolidada dels recursos externs i del personal de l'empresa que participa en el projecte.  
3. Resultats/impacte esperable del projecte. Màxim: 20 punts - Llindar mínim: 5 punts  
- Impacte econòmic dels resultats del projecte: 0-10 punts.  
S'avaluarà la repercussió econòmica prevista per l'aplicació del resultat del projecte, valorant especialment les previsions d'internacionalització, increment en les vendes, millora de la competitivitat de l'empresa i creació d'ocupació.  
- Complementarietat amb altres iniciatives en matèria d'R+D+I: 0-10 punts.  
Es valorarà l'aplicabilitat del producte obtingut per al desenvolupament de projectes empresarials en alguna de les matèries d'innovació objecte d'aquesta convocatòria.  
4. Característiques del sol·licitant. Màxim: 10 punts  
- El sol·licitant compta amb un Pla d'Igualtat d'Oportunitats encara que no li siga exigible per la normativa vigent. 0 - 4 punts.  
- L'activitat principal de l'empresa està alineada amb les prioritats temàtiques de la Comunitat per al Coneixement i la Innovació del Clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), valorant els projectes empresarials amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 0 - 3 punts.  
- Percentatge de persones amb diversitat funcional, sobre el total de la plantilla, per damunt del mínim legal exigible. 0 - 3 punts.